इंटेंस लुक में नजर आए शाहिद कपूर, 9 जून को रिलीज होगी फिल्म
Bloody Daddy Trailer: Shahid Kapoor is back with a bang in the upcoming action thriller Bloody Daddy शाहिद कपूर की अपकमिंग फिल्म ब्लडी डैडी का ट्रेलर रिलीज हो गया है। अली अब्बास जफर द्वारा निर्देशित इस फिल्म में एक्टर का इंटेंस लुक दिखने को मिलेगा।
शाहिद कपूर की अपकमिंग फिल्म ब्लडी डैडी का ट्रेलर रिलीज हो गया है। अली अब्बास जफर द्वारा निर्देशित इस फिल्म में एक्टर का इंटेंस लुक दिखने को मिलेगा। ट्रेलर में शाहिद कोट-पैंट पहनकर हाथ में चाकू लिए लोगों का खून बहाते हुए नजर आए। वहीं संजय कपूर भी इस फिल्म में नेगेटिव रोल में दिखाई देंगे। कुल मिलकर इस फिल्म में माफिया, ड्रग्स, पुलिस, परिवार और खून- खराबा सब कुछ देखने को मिलेगा।
शाहिद का एक्शन अवतार देख फैंस हुए इंप्रेस 
फिल्म के ट्रेलर को देखने के बाद फैंस शादी के इस नए अवतार की काफी प्रशंसा कर रहे हैं। वीडियो पर एक यूजर ने कमेंट कर लिखा, 'जॉन विक लग रहे हैं'। 'क्या कमाल का ट्रेलर है'। दूसरे यूजर ने कमेंट किया, 'शाहिद का यह एक्शन जबरदस्त है। बस रोंगटे खड़े हो गए'।
9 जून को OTT प्लेटफॉर्म पर होगी रिलीज 
अली अब्बास जफर के साथ शाहिद की यह पहली फिल्म है। शाहिद के अलावा इस फिल्म में रोनित रॉय, राजीव खंडेलवाल और डायना पेंटी भी नजर आएंगे। 'ब्लडी डैडी' 9 जून को ओटीटी प्लेटफॉर्म जियो सिनेमा पर रिलीज होगी। ये फिल्म साल 2011 में आई फ्रेंच फिल्म 'निट ब्लैंच' (स्लीपलेस नाइट) की हिंदी रीमेक है।